
23-TA-1085: Rīkojuma projekts (Vispārīgais)
Par valsts nekustamā īpašuma Skrundas ielā 28, Saldū, Saldus novadā, nodošanu Saldus novada pašvaldības īpašumā
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0

	1.
	Rīkojuma projekts
1. Saskaņā ar Publiskas personas mantas atsavināšanas likuma 42. panta pirmo daļu, 43. pantu atļaut Iekšlietu ministrijai nodot bez atlīdzības Saldus novada pašvaldības īpašumā valsts nekustamo īpašumu (nekustamā īpašuma kadastra Nr. 8401 509 0031) – būvi (būves kadastra apzīmējums 8401 009 0097 001) – Skrundas ielā 28, Saldū, Saldus novadā (turpmāk – nekustamais īpašums), kas ierakstīts zemesgrāmatā uz valsts vārda Iekšlietu ministrijas personā, lai saskaņā ar Pašvaldību likuma 4. panta pirmās daļas 5. punktu to izmantotu pašvaldības autonomo funkciju īstenošanai.
	Iebildums
Lūgums ievērojot vispārpieņemto praksi, svītrot atsauci uz Pašvaldības likuma konkrēto punktu.
Piedāvātā redakcija
Saskaņā ar Publiskas personas mantas atsavināšanas likuma 42. panta pirmo daļu, 43. pantu atļaut Iekšlietu ministrijai nodot bez atlīdzības Saldus novada pašvaldības īpašumā valsts nekustamo īpašumu (nekustamā īpašuma kadastra Nr. 8401 509 0031) – būvi (būves kadastra apzīmējums 8401 009 0097 001) – Skrundas ielā 28, Saldū, Saldus novadā (turpmāk – nekustamais īpašums), kas ierakstīts zemesgrāmatā uz valsts vārda Iekšlietu ministrijas personā, lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
	Inga Akmentiņa (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā norādīts, ka Iekšlietu ministrija atkārtoti ierosinājusi Saldus novada pašvaldībai pārņemt nekustamo īpašumu - ēku (būves kadastra apzīmējums 8401 009 0097 001) - Skrundas ielā 28, Saldū, pašvaldības īpašumā, lai saglabātu Saldus pilsētai kultūrvēsturiski nozīmīgu ēku.
Tiesiskās skaidrības nodrošināšanai lūdzam anotāciju papildināt ar informāciju, ar ko minētā ēka ir kultūrvēsturiski nozīmīga.
Bez tam lūgums papildināt anotācijas projektu ar informāciju par to vai, lai izpildītu likuma "Par kultūras pieminekļu aizsardzību" prasības, Nacionālā kultūras mantojuma pārvalde ir informēta par nekustamā īpašuma nodošanu Saldus novada pašvaldības īpašumā un vai ir saņemts minētās pārvaldes viedoklis par to.
Piedāvātā redakcija
-
	Inga Akmentiņa (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lai nepārprotami būtu skaidrs, kādiem mērķiem tiks nodots pašvaldībai nekustamais īpašums, proti, kādas darbības tiks veiktas īpašumā, lai varētu secināt, vai īpašumā tiks vai netiks veikta saimnieciskā darbība un attiecīgi arī pasākums tad būtu jāvērtē komercdarbības atbalsta kontekstā, lūdzam papildināt anotāciju ar skaidrojumu.
Šobrīd anotācija satur informāciju, ka Nodrošinājuma valsts aģentūra kā Iekšlietu ministrijas nekustamo īpašumu pārvaldītāja lūdza pašvaldībai piešķirt bez atlīdzības nekustamo īpašumu katastrofu pārvaldības centra būvniecībai, kā arī atkārtoti ierosināja pārņemt nekustamo īpašumu pašvaldības īpašumā, lai saglabātu Saldus pilsētai kultūrvēsturiski nozīmīgu ēku. Vienlaikus minēts, ka aģentūra piešķirto valsts budžeta līdzekļu ietvaros plāno jauna katastrofu pārvaldības centra būvniecību Saldū, kā arī, ka nekustamais īpašums nepieciešams Saldus novada domes autonomo funkciju īstenošanai saskaņā ar likuma “Par pašvaldībām” 4. panta pirmās daļas 5. punktu – sekmēt pašvaldības teritorijā esošā kultūras mantojuma saglabāšanu – izpildei.
Attiecīgi nav skaidrs, ko tieši pašvaldība plāno darīt nodotajā nekustamajā īpašumā.
Piedāvātā redakcija
-
	Ilze Kreicberga (FM)



